Document ID: /roh_data/filtered/fineweb-2-filterrobots_roh.jsonl.gz/68101

Igl è in'emissiun speziala cun in pled da l'avat da la claustra da Mustér, Vigeli Monn. Il plevon refurmà da Favugn, Fadri Ratti, prelegia l'evangeli e las supplicas e las lecziuns ed il psalm prelegia nossa redactura da Vita e cretta, Olivia Spinatsch. Il servetsch divin vegn enramà da musica d'orgla e d'ina messa latina chantada a capella d'in chor da la Svizra franzosa. Vitiers datti era duas chanzuns da chors rumantschs. Il Cor da baselgia chanta il «Bap nos» ed il Chor masdo da Surmeir chanta la chanzun finala.
Quai è nossa festa che nus festivain oz: Il vegnir da Dieu tar ils umans per che nus vegnin tar Dieu.
RTR giavischa a ses auditori benedidas e legraivlas festas da Nadal.